W naszej gazecie Slonsko Ziymia opisujemy tradycje noworoczne i winszowania w rożnych rejonach świata. Dzisiejsze ciekawa wspomnienia tradycji i winszowań noworocznych przysłała do nas Pani Janina Żoch autorka Sląskich wierszy mieszkająca na Śląsku
U nos już tradycjo tak szybko zaniko, jak szybko zmiynio sie swiat. Pamiyntom jednak jak boło kedyś, jak jeszcze żyli łojcowie, w naszym familoku miyszkało piyńć rodzin. We Sylwestra wynosioło sie do siyni stoł i kożdy dowoł na tyn stoł co mioł, czyli jakeś jodło, maszkyty, kołocz i szampan, ło dwanosty wszystke somsiady zbiyrali sie w siyni, a śmiychu boło kupa bo kożdy sie przeblykoł jak na bal przebiyrańcow, baby za chopow, chopy za baby abo jeszcze inaczy, my bajtle tyż obowionzkowo przebleczone, jak boło dwanoście to łotwiyrali szampany i kożdy kożdymu winszowoł. Kożdy jednak musioł mieć jeszcze jedyn szampan kejby iś z winszowaniami jak sie u nos godało na Fryna, czyli na miasto, tak poprzeblykano cielotka szła i kogo by niy spotkali tymu winszowali, na droga wyłazioła prawie cołko dzielnica czyli Nowy Bytom po naszymu Fryncita, i niy ważne czy sie kogo znało czy niy kożdymu napotkanymu dowało sie łyknońć szampana i sie winszowało, potym jak sie już wrocioło to zbiyrali sie somsiady z innych familokow i zabawa ciongła sie nawet do połednia,
ktoś groł na cyji, ktoś na gitarze, jeszcze inny na łorgankach i niy cza boło radioka, zabawa boła na placu i jakoś nikomu niy boło zimno, teroz sie tak zastanowiom czy grzoła ich gorzoła czy tańce czy magia tyj nocy, szkoda że już yno moga pospominać i dziynkować Ponboczkowi że boło mi dane w tamtym czasie żyć i przeżywać to z mojimi łojcami. Teroz we Sylwestra wzionłach bajtli na Fryna, piyrszy roz po tylu latach, boła tam fajno zabawa przi muzyce DJa, boł pokaz laserow ale jake boło moje zdziwiynie jak ło dwanosty kożdy winszowoł yno tymu z kerym psziszoł, wzionłach z tamtond bajtli i wrociołach na plac i tam niyspodzianka, somsiady powyłaziyli z winszowaniym ze szampanym, zapolali my fajerwerki i choć niy boło zabawy do rana jednak ta mało czonsteczka stary tradycji jeszcze sie w sercach tli.
Janina Żoch
Dziękuję pani Janinie Żoch za podzielenie się z nami swoimi wspomnieniami Państwa zapraszam do wysyłania nam swoich wspomnieni i opisów tradycji w swoim otoczeniu na adres
mariakostrzewa@slonskogodka.com
Maria Kostrzewa
20.01.2012
pol_Latn szl_Latn szl_Latn swe_Latn pol_Latn cat_Latn szl_Latn unk